ming030890/wiki-yue-high-quality huggingface dataset:
拉普拉塔

拉普拉塔（西班牙文：La Plata）係阿根廷北面一個港口城市，亦係布宜諾斯艾利斯省嘅首府，人口74萬。
拉曲線

拉曲線（curve fitting）係指建立一條曲線（以一個函數代表），目的係要條曲線合乎手上得到嘅數據。
拉普拉斯算子

拉普拉斯算子，係向量微積分裏面嘅一個算子，佢可以作用喺一個純量函數或者向量函數都得。佢嘅表達式係 。

定義
對於純量函數，拉普拉斯算子嘅定義係嗰個函數梯度嘅散度，即係 。作用喺純量函數  上面，就係 。跟據  本身嘅定義，可以得到：
所以 。
至於向量函數 ，拉普拉斯算子都可以用同樣嘅方法作用喺佢身上，只不過剩係作用係每個拆出嚟嘅基向量前面嘅函數，即係：

應用
拉普拉斯算子喺唔同科學範疇裏面牽涉到偏微分方程嘅定律就會出現，尤其係物理學。其中一個例子就係波動方程：
拉普拉斯魔

拉普拉斯魔（Laplace's demon）係指拉普拉斯喺 1814 年提出嘅一個有關決定論嘅觀點。呢個觀點主張，如果一個觀察者喺而家呢一刻完美知道嗮宇宙嘅狀態（例：知道每粒原子喺乜位置同以乜嘢速度郁緊等等），佢將會有能力靠物理定律－假設佢識嗮所需嘅物理知識－完美預測宇宙下一刻嘅狀態。
廣州藝術博物院

廣州藝術博物院（粵拼：gwong2 zau1 ngai6 seot6 bok3 mat6 jyun2；英文：Guangzhou Museum of Art）簡稱廣州藝博院（gwong2 zau1 ngai6 bok3 jyun2）；第個名係廣州美術館（粵拼：gwong2 zau1 mei5 seot6 gun2）；佢係中國廣東省廣州市嘅一間喺華南地區入面嘅大型多功能綜合性藝術博物館，喺越秀區嘅麓湖路入面，麓湖公園南邊嘅橫枝崗地區嗰度。呢間嘢重係廣州市嘅愛國主義教育基地。

介紹
喺1957年，嗰時嘅朱光市長就提出喺呢度成立間美術博物館，結果俾廣州市政府批准咗，變成成個中華人民共和國入面，最早成立嘅其中一間美術博物館。新藝博院2000年9月開幕後同時保留返「廣州美術館」嘅牌，即係一套人馬兩塊牌同時運行。原仲元圖書館建築交畀廣州博物館作為分展區使用到而家。
呢間嘢有差唔多40000㎡嘅建築面積，入面有4層樓（地上3層樓、地下1層樓），有好多條扶手電梯同樓梯連住。

㔷埋咗嘅珍寶
呢間嘢入面有好多展覽嘅設施同時，重㔷埋咗成幾萬件歷代藝術珍藏品。而珍藏品方面包括咗國畫、書法、油畫、版畫、水彩畫、水粉畫、漫畫、雕塑，甚至連唐卡、銅器、陶瓷同埋剪紙等工藝品都有收埋嚟呢度，尤其係嶺南地區嘅書畫作品係最多嘅。其實連中國內地比較珍貴嘅文物都喺埋度。

舊館
館址原先喺越秀區越秀山上面嘅五層樓隔離。棟樓嘅前身係仲元圖書館（zung6 jyun4 tou4 syu1 gun2），1927年由國民黨元老——李濟深負責話起，建築師楊錫宗嚟負責設計，起到1930年先至起好。仲元樓借鑒咗北京故宮嘅文華殿嚟整。而大樓後面重整咗畫廊出嚟，入面重整咗高劍父紀念館同陳樹人紀念館呢兩間分館。喺而家嚟講，入面有300幾平方米嘅大廳同100幾平方米嘅名人畫廊。而廣場前面嘅五星崗環山碑廊就喺1987年起好，入面整咗118立方米嘅從晉到清嘅名人書法刻石響度；而1998年重喺間嘢嘅東邊繼續起碑廊，重整咗58立方米嘅《尺素遺芬》刻石出嚟。
廣州西園酒家

係廣州市入面一間冇咗嘅酒樓。就喺而家嘅越秀區惠愛西路（而家係中山六路）嘅陶街嗰度。佢係民國時期嘅廣州四大茶樓入面嘅其中一間酒樓。呢間嘢喺1921年開業，其中入面最出名嘅菜係「鼎湖上素」<。不過而家嘅西園酒家已經係陶街嘅一部分。

執笠
西園酒家之所以冇咗，係因為間嘢嘅性質變咗。由於嗰度後嚟變咗商業旺地，所以佢出租咗間酒樓，變咗賣電子產品。
廣州衛生職業技術學院

2010年：學校同部分從化縣衛生學校改組成廣州醫學院衛生職業技術學院。
2016年：學校改組成廣州衛生職業技術學院。
廣州話拼音方案

廣州話拼音方案又叫做廣州拼音方案，係中華人民共和國廣東省教育部喺1960年公佈嘅粵語拼音方案，用嚟拼寫廣州話嘅語音。實際上呢個方案嘅早期設置並唔科學，仲存在音素殘缺嘅問題。1980年代，饒秉才教授喺呢個方案嘅基礎上面進行大幅修改。而家睇到嘅廣州話拼音方案，就係經過饒秉才修訂之後嘅版本。有啲目前由中國大陸發行嘅非專業廣州話教程同字典，多數用呢個方案。同期發行嘅拼音方案仲有廣東嘅梅縣話（屬客家話系統）、潮汕話、海南話（以上屬閩語系統）嘅拼音方案。呢啲方案用相似或者唔同嘅音標原理，嚟表示啲話嘅音。
雖然廣州話拼音方案唔及得粵語耶魯拼法、教育學院拼音方案同粵拼等方案咁流行，但係佢仍然用喺一啲出版物度，特別係喺中國大陸出版嘅書。

方案內容
以下列出嘅方案內容，以饒秉才教授嘅1980年修訂版本做準，同時用註釋嚟標明1960年原方案嘅差異地方。

字母表
總共有26個字母，請睇下面個表：
r、v兩個字母用嚟拼寫普通話同外來語，拼寫廣州話嗰陣唔用。
廣州話拼音字母有三個附加符號字母：ê、é、ü，其中é同漢語拼音字母唔同。呢幾個字母係e、u字母嘅變體，未列入表內。
1960年版本嘅原方案入面，仲有一個附加符號字母：ô，係o字母嘅變體，亦都未列入表內。呢個字母喺80年版本度廢止咗。

聲母
z、c、s同j、q、x兩組聲音，廣州話嘅讀音冇區別，淨係喺拼寫韻母嗰陣唔同。z、c、s同韻母首音a、e、ê、é、o、u、ê相拼，j、q、x同韻母首音i、ü相拼。（有啲出版物忽略呢條規則，淨係用其中一組。）
gu、ku係圓唇嘅舌根音，作為聲母使用，唔可以單獨注音。單獨注音時係音節，唔係聲母。
y、w拼音時係當成聲母噉用，拼寫出來嘅音節相當於漢語拼音方案嘅複韻母。但係由於廣州話入面，呢啲韻母前面唔再拼聲母，因此淨係作為音節噉用。

韻母
韻母一定有韻腹，即係主要元音。有時都會有韻尾。

韻腹
韻腹即係韻母入面嘅主要元音，有a、e、ê、é、o、i、u、ü。
1960年版本嘅原方案入面，仲有一個韻腹：ô。呢個字母喺80年版本度廢止咗。

介音
方案入面，淨係得u係介音，佢只會喺聲母g或者k、韻尾首音係a、e、i或者o嘅音節度出現。喺其他拼音方案度，呢個介音通常同上述聲母合併做gw同kw，但係廣州話拼音方案依然保留佢。為求省略，有時gu同ku會畀人當做獨立聲母。
介音u也可以在冇聲母嘅時候出現，但係會當做同聲母w一樣。呢個原理，同介音i被當成聲母y，係一樣嘅。

韻尾
韻尾可以分開做元音韻尾同輔音韵尾。元音韻尾有i、u、ü三種，輔音韻尾可以細分成：鼻音韻尾m、n、ng同埋塞音韻尾b、d、g。(注意：呢個方案使用b、d、g表示[p̚]、[t̚]、[k̚]呢三個塞音韻尾，唔係用坊間常見嘅p、t、k。)

韻母列表
i行嘅韻母，前面冇聲母嗰陣，寫成yi、yiu、yim、yin、ying、yib、yid、yig。
u行嘅韻母，前面冇聲母嗰陣，寫成wu、wui、wun、wud（ung、ug除外）。
ü行嘅韻母，前面冇聲母嗰陣，寫成yu、yun、yud，ü嘅變音符號略去。
ü行嘅韻母，同聲母j、q、x相拼嗰陣，ü嘅變音符號略去。
êu本作êü，为咗減少字母嘅附加符號，ü嘅變音符號略去。
m同ng是自成音節嘅鼻音韻母。
①1960年版本嘅原方案入面，eo拼寫成ou，e行韻腹唔統一。
②1960年版本嘅原方案入面，ou拼寫成ô，o行韻腹唔統一。
③1960年版本嘅原方案入面，ong拼寫成ông，o行韻腹唔統一。
④1960年版本嘅原方案入面，ung拼寫成ong，u行韻腹唔統一。
⑤1960年版本嘅原方案入面，係冇呢兩個韻母嘅，所以冇辦法拼寫呢兩個韻母嘅字。

聲調
聲調以阿拉伯數字 1 至 6 標示：
實際上陰入、中入、陽入聲調嘅音高，同陰平、陰去、陽去係一樣嘅，不過係用-b、-d、-g 韻尾嘅入聲字用以區分。由於聲調嘅定義，係包括抑揚性（即實際音高）同頓挫性。而入聲韻尾-b、-d、-g正係影響咗佢嘅頓挫性。因此，即使只以1至6標示，但都係要話係有九個聲調，或者話有「九聲六調」，唔可以話只有六個聲調。

處處聞啼鳥。cü3 cü3 men4 tei4 niu5.
廣州蓄能水電廠

係中國廣東廣州嘅一間抽水蓄能嘅發電廠，喺1991年12月起，1994年起好，喺從化呂田鎮東邊，105國道嘅K2446標記位。佢亦係中國第一間抽水蓄能發電廠。
廣州蘭圃

廣州蘭圃（粵拼：gwong2 zau1 laan4 pou2）係中國廣東省廣州市越秀區嘅一間公園，係中國內地第一間主要種蘭花嘅主題公園，之前係廣州植物標本園。

地理位置
東邊靠住解放北路，越秀公園嘅對面；南邊靠住蘭圃路；西邊靠住先賢清真寺；北邊靠住環市西路，草暖公園嘅對面。

簡介
呢間公園嘅佔地面積係5公頃。而公園入面嘅植物方面，喺初期係種咗好多植物響度，直到1957年先至改種蘭花，後嚟經過擴大同翻新，先至變咗間出名嘅公園。而呢間公園入面嘅種植方面，分開咗蘭花培植地同寄生蘭培植地兩個。而成間公園入面，有成百幾種嘅蘭花響度，而盆栽就有成萬幾盆，另外重有4000幾盆其它名貴花卉響度。而公園入面嘅建築就好似蘇州入面嘅園林噉。

景區
呢間公園分開咗5個景區嘅，其中呢五個景區合成嚟講，就係符合抑揚嘅風格。其中第一景區（入口到景園門）係個狹長且封閉嘅空間，凈係嘅啲人睇到嘅嘢先至到；而第二景區（園景門→蘭香生滿路亭）係一個開闊嘅空間，入面有曲折嘅水石庭、草石庭同埋棚、榭、廊、亭嘅典雅建築；第三景區（路亭→小橋流水杜鵑山和竹籬茅舍）係一個四面綠樹成蔭嘅、蘭香逼人嘅園林空間，入面有很多以蘭花為題嘅題字、詩詞石刻，重有小橋流水、山石湧泉呢啲噉嘅嘢；而第四景區又係一個開闊嘅空間，入面擺住蘭花嘅名貴品同以蘭花嚟做主題嘅字畫。而最後一個景區就係幾有南方自然山水特色嘅芳草園、同埋明鏡閣、及野屋嘅景區。
廣州西站

，之前嗌過西村站，係中國廣東省廣州市嘅火車站，喺1907年起好，位置喺荔灣區站前路91號。從1998年開始，每年春運高峰期間成日做臨時客運站嚟分流廣州站嘅客流。到2005年為止，每年分流超過10萬位旅客。
廣州解放紀念像

廣州解放紀念像係中國廣東省廣州市嘅一個紀念碑，响越秀區嘅海珠廣場中間。佢係為咗紀念中國人民解放軍喺霸咗廣州嗰陣嚟起嘅。

介紹
呢塊紀念碑係用咗花崗岩嚟整嘅，佢嘅周邊好似個正方形噉，邊長4.3米；高有11.5米，其中個底座有3.6米噉高，而紀念碑嘅正面就有畫住葉劍英寫過嗰啲字，而底座嘅四邊有劃住「一切權力屬於人民」呢8個中文字。喺底座嘅上面重睇到，佢嘅右手攞住個步槍；左手重攞住咗挓花、個面有笑容、而且個眼光係向前睇嘅成個軍佬人像噉。

史
喺1949年10月14號，中國人民解放軍嚟霸咗廣州。而1959年10月14號嘅廣州起義成功嘅10周年紀念會入面，廣州市政府專程喺海珠廣場嘅中間度起咗個紀念碑，嚟紀念廣州起義嘅勝利。到咗1962年，佢同海珠廣場一齊，都入咗羊城八景入面（羊城八景嘅名係「珠海丹心」），到咗1963年3月份，呢度俾廣州市政府宣佈咗，佢係廣州市嘅文物保護單位。雖然話文化大革命嗰陣被人拆咗，但係喺1980年7月嗰陣又重新起返。喺2006年，由於6號線嘅工程關係，所以有一部分檯要拆咗佢先至得。
2011年6月18號，香港影星鍾鎮濤專登嚟咗呢度睇個紀念像，搞到有好多網友話佢好似個石像嘅樣。
小行星368

小行星368（368 Haidea），係太陽系小行星帶嘅一粒小行星，喺1893年5月19號發現。
小行星371

小行星371（371 Bohemia），係太陽系小行星帶嘅一粒小行星，喺1893年7月16號發現。
小行星374

小行星374（374 Burgundia），係太陽系小行星帶嘅一粒小行星，喺1893年9月18號發現。
小行星376

小行星376（376 Geometria），係太陽系小行星帶嘅一粒小行星，喺1893年9月18號發現。
小行星372

小行星372（372 Palma），係太陽系小行星帶嘅一粒小行星，喺1893年8月19號發現。
小行星373

小行星373（373 Melusina），係太陽系小行星帶嘅一粒小行星，喺1893年9月15號發現。
小行星377

小行星377（377 Campania），係太陽系小行星帶嘅一粒小行星，喺1893年9月20號發現。
小行星369

小行星369（369 Aëria），係太陽系小行星帶嘅一粒小行星，喺1893年7月4號發現。
小行星375

小行星375（375 Ursula），係太陽系小行星帶嘅一粒小行星，喺1893年9月18號發現。
小行星370

小行星370（370 Modestia），係太陽系小行星帶嘅一粒小行星，喺1893年7月14號發現。
張東蓀

張東蓀（1886年12月8號—1973年6月2號）係中國政論家、哲學家，亦係中國民主同盟秘書長同中國國家社會黨嘅始創者之一。喺浙江杭縣（而家杭州市）出世。做過報紙、刊物嘅主筆、主編，大學教授同埋代理校長。

遭受迫害
中國「文革」爆發嗰時，張東蓀喺1968年1月被捕，關入北京郊區嘅秦城監獄。1973年喺秦城監獄逝世，死嗰時87歲。張東蓀被捕嗰陣，已82歲。佢屋企人呢5年一直唔知佢被關喺邊度。直到1973年，屋企人獲得通知，張東蓀死喺監獄入面。
張東蓀嘅妻子劉拙如，喺中國科學院動物研究所圖書館做嘢。張東蓀被捕，佢嘅妻子亦因此喺圖書館被「批判鬥爭」，重俾革命群眾「扭送」到北京海澱公安局，佢喺嗰度被監禁咗一年左右。
喺張東蓀被捕嗰時，佢嘅大仔，北京大學生物系教授張宗炳（舊陣獲美國康奈爾大學博士學位）亦俾共產黨關入秦城監獄。張宗炳同佢阿爸互相都唔知彼此被關喺同一間監獄。
二仔張宗燧喺英國劍橋大學攞到博士學位，從事理論物理學研究，「文革」嗰陣係中國科學院數學研究所嘅高級研究員。1969年，喺「清理階級隊伍」嗰陣時，張宗燧被迫害，喺中科院宿舍自殺。
張東蓀有話過：「方今社會為嫖賭之風所掩，政治為私欲之毒所中，吾儕幾無一席之地可以容身。與其與人角逐，毋寧自辟天地，此學燈一欄之由立也。其旨有三：『一曰借以促進教育，灌輸文化；二曰屏門戶之見，廣商權之資；三曰非為本報同人撰論之用，乃為社會學子立說之地。』」佢嘅三仔張宗穎受其影响學社會學，喺1966年，張宗穎同妻子呂乃樸遭鬥爭後一齊自殺。
張曼玉

張曼玉（粵拼：zoeng1 maan6 juk6；英文：Maggie Cheung，1964年9月20號—）係香港攞最多獎嘅電影女演員之一，攞獎數目破晒紀錄。

生平
張曼玉鄉下響上海，喺香港出世，細個響英國讀書。返到香港就參加咗香港小姐選舉，之後加入無綫電視。佢早期係拍電視劇居多，比較成功嘅係同梁朝偉合作嘅《新紮師兄》。
佢響1984年就已經參與電影演出。當時佢成日俾人批評冇演技，響電影度純粹係「花瓶」養下眼。好似成龍1985年主演嘅《警察故事》張曼玉雖然係女主角，但只有幾個少數嘅出場鏡頭。佢都承認過早期演技唔好，重話佢開始識得演戲，係喺1988年跟咗王家衛拍《旺角卡門》嗰陣之後嘅事。之後佢成日都接拍文藝片，最多間唔中接下啲商業片。以商業片嚟講，佢成功嘅一部係《家有囍事》，上畫嗰陣收四千九百萬票房。
張曼玉贏過四屆台灣金馬獎最佳女主角，同埋五屆香港電影金像獎最佳女主角。咁重不特止，歐洲三大影展──康城影展、柏林影展、威尼斯影展，張曼玉只爭在未做過威尼斯影后。
佢嘅戲通常都係王家衛啲戲，所以攞獎先至咁多。有人當正張曼玉係王家衛嘅專用女主角。王家衛同張曼玉合作過《2046》（2004年）、《花樣年華》（2000年）、《東邪西毒》（1994年）、《阿飛正傳》（1991年）、《旺角卡門》（1988）。
張朝

張朝（1964年5月1號—），係中國作曲家同鋼琴家。

簡歷
佢係中央民族大學音樂學院教授。
張本智和

張本智和（粵拼：zoeng1 bun2 zi3 wo4，日文：張本 智和／はりもと ともかず Harimoto Tomokazu，2003年6月27號—），原名張智和，佢喺日本仙台市出世，日本男子乒乓球選手，13歲殺入2017年世界錦標賽八強成名。喺2017年世錦賽64強4-1擊敗日本頭號男單水谷隼，震驚整個乒乓球界。同年世界巡迴賽系列捷克公開賽橫掃歐美球手奪冠，成為最年輕巡迴賽冠軍。2018年全日本乒乓球錦標賽決賽擊敗水谷隼，以14歲6個月年紀奪冠，打破水谷隼喺2007年以17歲7個月締造嘅最年輕冠軍紀錄。2018年日本公開賽接連擊敗奧運男單金牌馬龍同張繼科奪冠。
主教練係阿爸張宇，中國四川省隊前隊員。阿媽張淩亦嚟自四川，中國國乒一隊前隊員，曾經出戰1995年世乒賽女單。張本智同阿爸同個妹美和喺2014年歸化日本籍，改姓張本。

簡介
張本智和喺日本宮城縣仙台市出世，佢嘅父母都係前中國乒乓球運動員，阿媽曾經代表中國參加1995年世界乒乓球錦標賽。佢兩歲開始接觸乒乓球，小學時期就連續獲得全日本六個年級別嘅冠軍。2014年3月，得到日本乒乓球協會嘅邀請，全家除咗阿媽以外選擇歸化日本，此後開始代表日本參加國際賽事。2016年4月進入JOC學院（日文：JOCエリートアカデミー）接受進一步訓練，同年喺南非開普敦嘅世界青少年乒乓球錦標賽上一舉奪得男子單打、男子團體冠軍，以13歲又163日嘅年紀成為史上最年輕嘅世青賽單打冠軍。
張本立

張本立（粵拼：zoeng1 bun2 lap6，英文：Cheung Poon Lap, Billy，1967年9月7號—）係香港飲食業生意人，亦經營食品原材料供應分銷商同埋時裝設計師。就讀香港培正小學同埋新法書院，讀完初中階段去英國升學，大學修讀時裝設計，返港後喺多間本地品牌任職時裝設計師。
張本立係香港漢寶集團其中一位創辦人張錫鵬嘅孻仔。1996年，張本立接手家族酒樓生意而成為尖沙咀頂好海鮮酒家事頭。
張本立亦係香港無綫電視男藝人，主持飲食節目同埋演出電視劇。
張朝林

張朝林（粵拼：zoeng1 ciu4 lam4；簡化字：张朝林；1967年5月21號—2016年8月12號）係法國嘅一位華僑生意人，浙江温州人。2004年移居法國巴黎。

死
2016年8月7號晚黑（UTC+1），張朝林同佢兩位老友去奧比維利耶（法文：Aubervilliers）一間酒家參加同學聚會，去到Rue des ecoles時突然俾3位北非裔後生仔扑咗天靈蓋兼打荷包，連兩位老友都唔例外。事發後，三個人一齊被送到醫院搶救；中國駐法國大使館第一時間同法國有關部門交涉，重派相關人員到醫院做探望同慰問。但係第二日，張朝林因為嚴重腦震蕩而被宣告腦死亡，12號晚黑證實不治，終年49歲。而兩位老友住咗院幾日後出院。

後續
張朝林死咗一個禮拜之後，幾千位住喺法國嘅華人去到巴黎搞集會遊行，悼念張朝林，重要求法國政府改善地方治安同埋嚴厲打擊搶劫犯罪行為。
張東尹

張東尹，係大韓民國嘅一個男藝人同埋演員。
張杰

張杰，又寫做張傑，係中國大陸嘅熱門人名之一。據中國科學院調查，喺中國大陸地區有189117人嗌做張傑或張杰。
比較出名嘅可以係：
張杰 (歌手)，中國大陸歌手，四川成都人
張傑 (歌手)，臺灣歌手，南拳媽媽第二代成員
張杰 (配音演員)，中國大陸配音員
張杰 (舉重運動員)，中國運動員，福建三明人
張杰 (臺灣畫家)，臺灣畫家
德國國家民主黨

德國國家民主黨（德語：Die Nationaldemokratische Partei Deutschlands，縮寫為NPD）係德國一個極右翼新納粹政黨，1964年成立。
呢個黨支持度一直唔算好高，由於政治主張嘅問題，一直有好大爭議，甚至有人主張取締佢，德國聯邦憲法法院喺2017年1月裁決唔俾由聯邦參議院提出禁制呢個黨嘅呈請 。
德國旗

德國旗，係代表德國嘅旗。旗長闊比例3:5，上中下分別係黑、紅、金三隻色。
呢面黑、紅、金三色旗最早出現响19世紀早期，1848年德國革命開始正式使用。短命嘅法蘭克福國民議會（1848–1850）提議用三色旗做民主化德國聯邦嘅旗。一次大戰之後成立嘅威瑪共和國亦都用呢面旗做德國旗。二次大戰之後嘅聯邦德國、民主德國都將呢面三色旗作為自己嘅旗，直到1959年東德响三色旗上加上德意志民主共和國國徽前，呢兩個德國嘅國旗係完全一樣嘅。直到1990年10月3號東西德重新統一後，黑、紅、金三色旗再次成為德國旗。
德國刑事法第175條

德國刑事法第175條（英文：Paragraph 175；縮寫：§175 StGB）係喺1871年5月15號喺德意志帝國時期頒佈，1994年3月10號被廢除。呢個德國刑事法（英文：Strafgesetzbuch）條例將男人之間嘅同性性行為，用性悖軌法呢個名定做刑事罪行。
德國史

德國史又叫德意志史、日耳曼史，係講德國同佢前身嘅歷史。日耳曼作為一個獨特地區去睇，可以追溯到古羅馬凱撒大帝，佢將萊茵河以東未被征服嘅地區叫日耳曼尼亞（Germania）。
德國寶

德國寶（German Pool）係一個香港家用電器品牌，由親中派商人陳國民喺1982年創立。雖然個名用咗「德國」，但同德國冇任何關連。
德國冬甩

德國冬甩（又叫做德式甜冬甩）係起源自德國嘅冬甩，質地似一般嘅冬甩，但中間無個窿，入面會用果占做餡，面頭有糖霜。

搞笑事
因為德文入面德國冬甩同柏林人都係一樣寫法（Berliner），當美國總統約翰甘迺迪1963年訪問西德西柏林演講，講咗句「我係柏林人」（Ich bin ein Berliner），結果曾經畀人誤解做「我係德國冬甩」。
德國基督教民主聯盟

基督教民主聯盟（德文：Christlich Demokratische Union Deutschlands），簡稱基民盟，係德國一個主要政黨，立場中間偏右。佢長期同喺拜仁嘅基督教社會聯盟（基社盟）結盟，基社盟只會喺拜仁活動，而基民盟就從來都唔會參加拜仁嘅選舉。

歷史
基民盟喺1945年成立。1949年西德戰後第一次大選，佢哋就已經攞到執政權。第一任領袖阿丹拿帶領基民盟執政長達14年。基民盟打後一路執政到1969年至畀社民黨打低。
近年做得最耐嘅領袖係默克爾。佢由2000年開始做黨主席，2005第一次代表基民盟/基社盟聯盟出戰大選就贏咗社民黨嘅施羅德，直至2018年交棒畀人。佢總理個位就由嗰時一路坐到2021年。
德國孖人牌

德國孖人牌（J. A. Henckels）係間喺德國索林根嘅刀生產商，家陣做埋鉸剪、煲、鑊以及美容修甲產品。商標正式喺1731年喺德國索林根刀具同業會（The Solingen Cutler’s Guild Scroll of Trademarks）註冊。係世上最耐嘅一批生產商。
德國少女聯盟

德國少女聯盟（德文：Bund Deutscher Mädel）係納粹德國旗下一個青年組織，專收全國14到18歲嘅少女，1923年成立，1945年隨住納粹德國打輸仗而解散。
教父母

教父母（英文：godparent），天主教叫代父母，係天主教、東正教同聖公會等嘅大人信徒可以有嘅身分男嘅叫教父（代父，俗稱契爺），女嘅叫教母（代母，俗稱契媽），擔當教子（代仔）或者教女（代女）嘅「代理阿爸或者阿媽」，會見證教子女受洗，並且局部噉成為教子女嘅監護人，仲會喺好多方面幫自己嘅教子教女，例如係教授一啲生活上有用嘅技能。呢種關係就算喺個教子女大個咗之後都仲會維持住。
教父母通常都係教子女之親生父母嘅朋友，各人信仰多數亦都相同，故此樂意按教義幫手照顧個細路。

拾遺
英文「godfather／godmother」喺美國後來亦指黑手黨掌門人，此翻譯意義傳入中文，令「教父／教母」衍生出更多用法，例如同「宗師」近義。
教父續集

《教父續集》（The Godfather Part II）係一部1974年嘅美國犯罪電影，由法蘭斯哥普拉執導同監製，佢同埋Mario Puzo（中文：馬里奧·普佐）一齊編劇，改編Mario Puzo嘅1969年小說《教父》，同時都係電影《教父》嘅續集同前傳。主演係阿爾柏仙奴、羅拔迪尼路。
續集《教父第三集》喺1990年上映。
教派分裂

教派分裂（英文：Schism）係一個宗教入面因為信徒之間理念有唔夾嘅地方而分裂出唔同嘅教派，喺基督教、回教、佛教等等各大宗教都出現唔同程度嘅分裂。
基督教史上出現過兩次大規模嘅教派分裂，包括11世紀嘅東西教會大分裂同埋16世紀嘅宗教改革。
教煮爭霸

《教煮爭霸》（英文：Clash Of Chefs）係香港無綫電視嘅煮食競技節目，由曹永廉主持。節目頭7集由李家鼎同蕭秀香進行廚藝比拼，第8集起佢哋唔再落場比賽，改由譚俊彥同陳煒代表佢哋去比拼。節目由2021年9月18號到11月20號逢禮拜六21:30－22:00喺翡翠台播出，再由2021年12月5號開始逢禮拜日22:00－22:30播出。

節目調動
2021年10月9號：由於直播《善心滿載仁愛堂》，所以暫停播映。
2021年10月16號：由於播《把關者們》大結局，所以暫停播映。
2021年12月26號：由於播《麻雀鬥室三決一》最後一集，所以暫停播映。
教父第三集

《教父第三集》（The Godfather Part III）係一部1990年嘅美國犯罪電影，由法蘭斯哥普拉執導同監製，佢同埋Mario Puzo一齊編劇，呢套片係《教父》（1972年）同《教父續集》（1974年）嘅續集。主演係阿爾柏仙奴。
教皇宮

教皇宮（法文：Palais des Papes），係法國南部城市亞維農嘅一座舊皇宮，14世紀曾經做過天主教教廷總壇。佢喺1995年畀聯合國教科文組織列做世界文化遺產。
文明帝國II

《文明帝國II》（英文：Civilization II）係回合制策略電子遊戲文明帝國系列嘅第2個主線系列作品，1996年推出。
文明帝國 (棋)

文明帝國係由Francis Tresham（英文：Francis Tresham (game designer)）發明嘅棋，1980年喺英國發行，1981年喺美國由Avalon Hill（英文：Avalon Hill）發行。呢隻棋可以兩至七個人玩，可以玩八個鐘以上。呢個棋嘅牌子已經俾孩之寶控制，但唔再喺美國出新貨。

大概
文明帝國棋盤圍繞住海中海多個地區，每一個玩家代表一個部族不斷發展，一分為二，二分為四咁生落去，至到一定程度可以起城市並生產物資，每個部族都要爭取佢嘅發展空間，生產最多嘅物資以換取最大嘅交易成果，換取技術，去到新鐵器時代要求而趨向勝利。
呢個棋部族間少不免會有戰爭，但主要目的都係發展，好少有滅族嘅情況。當部族發城市展到一定程度，就會隨機出災難，呢啲災難係混入物資牌度，甚至可以交易畀其他部族，災難嘅影響好多時比起戰爭重大，所以應付災難係好重要嘅事。

官方拓展版
文明帝國有幾個拓展版本：
西歐拓展：棋盤有埋高盧，英格蘭南部，伊比利同埋非洲西北部。
物資拓展：喺物資卡度加入貴價物資，令貴價物資更加分散
進階文明帝國：有齊物資拓展卡，簡化交易程序，而且容許任何部族都可以得到所有科技。增加咗卡、災難，亦例改容許第八個人玩。孩之寶同樣唔再出新貨。

進階文明帝國電腦版
Avalon Hill重未俾孩之寶收購之前，佢開發咗進階文明帝國電腦版，改咗少少例方便喺電腦交易。

枱例
「文明帝國拓展項目」，改咗文明帝國嘅例，造成畀 18 個部族一齊玩嘅抬例。
文明帝國III

《文明帝國III》（英文：Civilization III）係回合制策略電子遊戲文明帝國系列嘅第3個主線系列作品，2001年推出。
文明帝國IV

《文明帝國IV》（英文：Civilization IV）係回合制策略電子遊戲文明帝國系列嘅第4個主線系列作品，2005年推出。
文明帝國V

《文明帝國V》（英文：Civilization V）係由Firaxis開發嘅回合制策略電子遊戲，文明帝國系列嘅第5個主線系列作品，2010年推出。
文明帝國系列

《文明帝國系列》（英文：Civilization）係回合制策略電子遊戲系列，由席德梅爾設計，特色係模擬一個文明由史前時代發展到現代。頭一個作品響1991年推出，最新主線作品係2016年嘅《文明帝國VI》。
文明帝國VI

《文明帝國VI》（英文：Civilization VI）係回合制策略電子遊戲文明帝國系列嘅第6個主線系列作品，2016年推出。
思源黑體

思源黑體（英文：Source Han Sans（Adobe 名），又叫 Noto Sans CJK（Google 名）；日文：源ノ角ゴシック，｢源黑體｣；韓文：본고딕，｢本黑體｣）係 Adobe 同 Google 合作整嘅一款黑體漢字字款；2014年推出，設計由 Adobe 負責，總設計師係日本嘅西塚涼子（日文讀音：にしずかりょうこ，Nishizuka Ryōko），協調人係美國嘅小林劍，2018年推出2.0版。
雖然話係 Adobe 嘅產品，但係因為要支援五個地區嘅漢字，Adobe 搵咗幾間公司幫手，最初係搵咗中國大陸嘅常州華文、日本嘅岩田（日文：株式會社イワタ）同南韓嘅 Sandoll Communication，2.0版搵埋臺灣嘅文鼎字型整香港字同執其他傳統字。
思源黑體嘅字形並唔統一，而係按唔同地區有唔同字形。當中，臺灣版嘅思源黑體被指字形跟咗教育部嘅手寫標準，並唔適合用來做商業印刷。
思索者

思索者，又譯沉思者、思想者，係法國雕刻家羅丹嘅雕刻作品，本嚟係另一作品地獄之門其中一部份，之後再另外雕個出嚟。雕刻嘅人物坐低托住個頭諗緊嘢。
思明

思明係中國福建廈門一個區。佢初頭係一個州，喺南明永曆九年（1655年）由鄭成功設立，意思係「思念大明」，直到大清攻陷後裁撤。到民國三年（1914年），金門、廈門兩地由同安分出思明縣，同年再將金門獨立成縣。民國二十四年（1935年），思明縣改制做廈門市。到1950年，廈門嘅中心區改名做思明區。1966年到1979年期間，因為當時認為「思明」呢個名有封建色彩，曾經改過名做「向陽」。
思男

思男（中文全名：葉思男；葡文全名：Ip Si Nam；洋文藝名：Yuki Ip／Sinam；1995年10月1號—）係個澳門女摩度，因做過微辣文化藝人而出名，拍過好多網上短片，喺劉靜儀自殺後無幾耐宣佈同爾間公司嘅合約到期並離開。因為其家姐佩男都做咗「微辣」嘅人，所以尐人又會叫佢做阿妹；老頭係猛鬼添。佢大專讀澳門旅遊學院，入過女子籃球隊。
思捷環球

思捷環球（Esprit，港交所：0330、LSE：EPT）係香港交易所上市綜合企業，主要業務係整衫同喺自己牌子嘅舖頭度賣衫。
思漩

思漩（原名陳思璇），喺黑龍江佳木斯市出世，中央民族大學畢業，中國女演員。因為演出古裝魔幻劇《幻影神針》而進入演藝圈。
張家川

張家川回族自治縣（粵拼：zoeng1 gaa1 cyun1 wui4 zuk6 zi6 zi6 jyun6）係喺中國甘肅天水嘅一個縣。呢度面積加埋有1254平方公里。喺2020年嗰陣，約莫廿四萬人響度住緊。
張家敏

張家敏（1959年—）係香港親中派政治人、第十一屆全國政協委員，香港再出發大聯盟發起人之一。

事件
2019年6月2號，張家敏喺香港電台電視部《城市論壇》入面指六四天安門事件死亡人數係二百幾人，受到李卓人同呂天忻抨擊。
張宗燧

張宗燧（粵拼：zoeng1 zung1 seoi6；1915年6月1號—1969年6月30號），浙江杭州人，係中國物理學家、中國科學院院士。
張定涵

張定涵（簡化字：张定涵，1980年8月27號—），前名張誼，係中國大陸女演員，北京舞蹈學院畢業。
張定涵嘅電視劇作品包括《大宅門》同埋《武媚娘傳奇》等等。
張家朗

張家朗，SBS（英文：Edgar Cheung Ka Long；1997年6月10號—），係香港男子劍擊運動員，2020年東京奧運同巴黎奧運男子花劍個人賽金牌得主（觀乎奧運歷史，歷來剩係得兩個劍手蟬聯男子花劍個人賽金牌，分別係1912同1920年奪金嘅意大利劍手Nedo Nali，同埋1952同1956年奪金嘅法國劍手Chistian d’Oriola），此外，佢同何詩蓓亦係香港史上最後生嘅銀紫荊星章得主。

經歷
張家朗1997年響香港出世，阿爸阿媽都係籃球員，所以佢接觸籃球係早過劍擊。自細係籃球隊芝加哥公牛嘅fans，而公牛嘅成員丹尼士洛文係佢嘅偶像。細個讀北角官立小學，之後升讀英華書院同埋林大輝中學，中三選修科更加直接揀體育；同年由老豆報名參加劍擊班，發覺自己興趣係劍擊，響中四嗰年決定退學做全職劍擊運動員。
2014年參加亞洲青少年錦標賽，佢連攞四個金牌，成功加入港隊。同年9月，張家朗代表香港參加仁川亞運，同楊子加、張小倫加埋崔浩然攞到男子花劍團體賽銅牌。
2015年，佢第一次參加亞洲賽，拎到季軍。2016年4月，佢響2016亞洲劍擊錦標賽男子花劍入面攞到冠軍，係香港第一個人，更因為咁而有得參加同年嘅里約奧運；但響十六強輸畀巴西運動員。
2017年6月，佢響世青賽男子個人花劍攞到冠軍；同年嘅亞洲劍擊錦標賽，佢拎到亞軍。
2018年雅加達亞運，佢喺男花個人賽攞到銅牌；團體賽就同蔡俊彥、楊子加同崔浩然奪銀。
2021年，佢響東京奧運做香港隊開幕禮旗手；之後拎到男子花劍個人賽金牌（打贏衛冕冠軍丹尼爾加路素），係繼李麗珊之後第二位得到奧運金牌嘅香港運動員。
2022年1月15號，張家朗喺男子花劍世界盃法國巴黎站入面第一次入決賽，並且擊敗咗意大利選手Edoardo Luperi（英文：Edoardo Luperi），獲得冠軍，成為第一位攞到男子花劍世界盃冠軍嘅香港運動員。
2022年4月18號，張家朗以200分登上男子花劍世界第一，係繼江旻憓之後第二位香港劍手登上世界第一，亦係香港第一位男劍手登上世界第一。
2022年7月21號，張家朗喺世界劍擊錦標賽攞到銅牌。同年獲港府頒發銀紫荊星章。
2023年成都舉行嘅世界大學生運動會，佢喺男子花劍個人賽同團體賽都奪金。
2023年9月24號，張家朗喺2022年亞洲運動會男子個人花劍項目決賽以15:2擊敗陳海威，並攞到金牌。 9月27號嘅男花團體賽，佢同上屆原班人馬四強不敵南韓，獲多一面銅牌。
幫手預埋我

《幫手預埋我》（英文：Count Me In）係香港MakerVille製作嘅真人騷節目，由蔡宛珊、陳子豐、譚凱倫同陳瑞輝主持，2023年7月23號到11月5號逢禮拜日 20:00－20:30 喺香港電視娛樂ViuTV播。

節目調動
2023年10月1號：由於直播《香港同胞慶祝中華人民共和國成立七十四周年文藝晚會》，所以停播一次。
干

干氏：漢字姓氏。
天干：中國古代嘅文字計數符。
盾嘅古代嗌法。
乾同幹嘅簡化字。
干勒威

干勒威（德文：Conrad Veidt，1893年1月22號—1943年4月3號）係一個德國嘅男演員、電影演員、舞台劇演員、電影導演，1917年出道。
幫幫香港出聲行動

幫幫香港出聲行動（簡稱幫港出聲）係2013年8月8號成立嘅一個組織，由40幾位香港學者、工商、專業界別人士組成。幫港出聲強烈反對戴耀廷嘅佔領中環運動，並喺香港報紙刊登反對佔領中環運動嘅理念，亦會發動10萬市民抵抗佔領中環運動。
干勒尼高

干勒尼高（英文：Conrad Nagel，1897年3月16號—1970年2月24號）係一個美國嘅男電影演員、舞台劇演員、電視演員、電視主持、電影導演，佢喺1918年出道。
幫母

幫母（粵拼：bong1 mou5；中古漢語拼音：pang）係中古漢語嘅聲母，屬脣音嘅幫組，係全清聲母。呢個聲母接韻母時，無開合口之分，同四個等都可以接。
其例字如下（中古漢語拼音採用古韻羅馬字）：

擬音
因爲大多數嘅漢語族語言、域外方音、對音中，幫母大多發[p]，所以學界一致同意將佢擬音爲[p]。

上古來源
大部分學者都認爲幫母字來自上古漢語嘅[p]輔音，呢個音喺上古音到中古音嘅演變好穩定。

反切上字
《廣韻》度，屬幫母嘅反切上字有24個。
重唇：邊布補伯百北博巴卑並鄙必彼兵筆陂畀逋比
輕唇：方封分府甫

演變
喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱非母（fei1 mou5；中古漢語拼音：pyoi）。

喺粵語嘅演變
早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。
重脣音中，到現代粵語繼續係古音形態，對應嘅粵拼係b [p]，對聲調嘅影響係：幫母字派入聲調中嘅陰聲調。
輕脣音中，佢喺三十六字母屬非母，對應嘅粵拼係f [f]，對聲調嘅影響係：非母字派入聲調中嘅陰聲調。
切韻嘅幫母變非母有條演化式：p+i, y+a, o, u = f。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲f。不過亦有例外，「不」字嘅讀音係滯古嘅，因爲佢喺官話中常用，傳入粵語，就繼續係重脣狀態。另外某啲非母字，喺粵語白讀音保留重脣讀法，如甫，文讀fu2，白讀pou2。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅b聲母來源自中古音嘅幫、並二母，f聲母來源自中古音嘅幫、滂、並、溪、曉五母。

喺吳語嘅演變
切韻嘅幫母喺吳語嘅演變同粵語一樣，重脣幫母、輕脣非母繼續係古音狀態，幫母對應嘅係吳拼係p [p]，非母對應嘅吳拼係f [f]。

喺普通話嘅演變
切韻嘅幫母喺普通話嘅演變同粵語一樣，重脣幫母、輕脣非母繼續係古音狀態，幫母對應嘅普拼係b [p]，非母對應嘅普拼係f [f]。

喺日文嘅演變
喺日文，無論吳音定漢音，幫母字唔分輕重脣，一律變は行（[h]／[ɸ]），但促音化後轉爲重脣音ぱ行（[p]），比如詞「日本」，唔促音，就讀にほん（Nihon），促音化就讀にっぽん（Nippon）。

喺韓文嘅演變
喺韓文，佢嘅聲母冇輕脣化，切韻嘅幫母一律繼續係重脣音，但喺送氣方面，有啲係ㅂ（[p]），有啲係ㅍ（[pʰ]），冇乜規律。如方讀방（bang），風讀풍（pung）。

喺越南文嘅演變
喺越南文，重脣嘅幫母會濁化成b（[ɓ]），但聲調喺陰聲調，如波讀ba；輕脣嘅非母保留古音形態，讀ph（[f]），如非讀phi；而重紐四等字轉t（[t]），如比（中古漢語pjiix）讀tỷ。
幫緊你應援團

《幫緊你應援團》（Cheer Force Special Team）係香港電視娛樂製作嘅真人騷節目，由楊樂文、邱傲然、王智德同岑樂怡主持，2021年9月6號到9月24號逢禮拜一到五23:00—23:30喺ViuTV播。主持會組成「應援團」接受各式各樣嘅幫人任務。
干城章嘉峰

干城章嘉峰（Kangchenjunga）係全球第三高嘅山峰，排珠穆朗瑪峰同喬戈里峰後面，海拔8,586米，喺印度同尼泊爾國界，亦係印度最高嘅山。
新會商會學校

新會商會學校（San Wui Commercial Society School，簡寫SWCSS）係香港上環太平山街一間小學，而家嘅校長係胡立峰先生。
新會商會學校嘅畢業生可以以一條龍入讀南區新會商會陳白沙紀念中學。不過唔少同學都可以通過派位及面試入到名校皇仁書院、香港華仁書院、大坑真光中學、英皇書院、聖約瑟書院、英華女學校、聖士提反女子中學、金文泰中學。
新曼谷國際機場

素萬那普國際機場，又叫新曼谷國際機場（IATA代碼BKK，ICAO代碼VTBS），係響曼谷東邊約25公里嘅機場，泰王拉瑪九世同佢起咗個名：ท่าอากาศยานนานาชาติสุวรรณภูมิ（英文譯成：Suvarnabhumi Airport，國語音譯：蘇汪納蓬國際機場或蘇凡納布國際機場），泰文意思係「黃金土地上嘅機場」，響2001年12月動工興建，2006年9月28號正式開始用。
佢係泰國國際航空公司‎嘅主要機場，航站大廈係全世界第二大，僅僅排喺北京大興國際機場後邊。每個鐘最多起落得112班航班，每年嘅總客運量有可能達到1億人次，空運量達到640萬噸。而家佢係東南亞地區最大嘅空運中心。

近排嘅事
2008年11月17號至12月3號泰國民聯示威者佔領咗機場，軍方一於懶理，飛機一架都走唔到，請睇：一則新聞
好多國家政府向國民發出旅行警告，勸人唔好去泰國玩。
香港曾蔭權當時曾經拒絕派包機救港人，結果俾人話咗好耐。
2009年1月29號總理亞比昔宣佈今後凡係喺機場重地阻礙交通者每人罰1萬泰銖。
新會商會中學

新會商會中學（英語：San Wui Commercial Society Secondary School）係一間位於香港屯門良景邨嘅中學，喺1988年成立，創校校長係林志鴻。現任校長係李卓興。呢間學校係男女校，主要用中文教學，但都有設英文小班。學校嘅校訓係「誠明」。
新會商會陳白沙紀念中學

新會商會陳白沙紀念中學（英文：S.W.C.S Chan Pak Sha School）係香港一間津貼文法中學，喺香港島黃竹坑深灣道1號，喺1975年創立。
新會學宮

新會學宮（粵拼：san1 wui6 hok6 gung1），又叫孔廟（hung2 miu6），係中國廣東江門一古蹟，位置喺新會區會城街道。建築喺北宋慶曆四年（1044年）時起，不過喺大元兵災時被毀，分別嚮大明洪武、大清道光時期重修過，1989年6月被列為廣東省級文物，而家係間博物館。
新會站

新會站（粵拼：san1 wui2 zaam6；英文：Xinhui Station）起響廣東省江門市新會區會城街道東甲村，離開新會市區5公里，個站響2011年1月7號開始用得。
呢個站規劃嗰陣曾經叫做江門西站（粵拼：gong1 mun4 sai1 zaam6；英文：Jiangmenxi Station），不過個名俾市民話唔夠清楚，同埋貶低咗新會嘅地位，令到個站名轉做清晰啲嘅新會站。
新會站係廣城際軌（江門線）、江恩城軌同江湛鐵路嘅交匯處，亦都係廣珠城軌嘅三個總站之一。因為江門站唔可以同江湛線同時開到，2018年7月1號開始都有啲經過江湛線嘅車停新會站。新會站是江門市內其中一個綜合交通樞紐，旅客可以喺站內實現鐵路、巴士、的士等交通工具嘅直接換乘。附近設有新會汽車站，形成一個集中嘅換乘中心。

站嘅結構
呢個站嘅總建築面積大過4萬平方米，站入面有車站大樓、用嚟遮雨冇柱嘅篷、架空月台、停車場等等，架空候車室有3707.7平方米咁大，而月台嘅大細就係10784.6平方米，全個站嘅總高度係25.8米，用鋼嚟整嘅無柱遮雨棚覆蓋咗23936.5平方米咁大嘅地方。
意大利裔澳洲人

意大利裔澳洲人喺澳洲屬於大社群，2006年澳洲人口普查結果，澳洲有199,124人喺意大利出世，但有852,417名人話自己係意大利裔，排第五，喺澳洲人、英倫人、愛爾蘭人同埋蘇格蘭人之後。意大利裔澳洲人最早嚟到澳洲就係喺二次大戰，佢哋嘅後代响澳洲嘅意大利人社區生活。佢哋好尊重佢哋自己嘅文化、重保存得好哋哋。
意大利裔澳洲人79.7%信奉天主教，3.2%信奉聖公會，5.6%信奉其他基督教，1.6%信奉其他宗教同埋10.0%冇宗教信仰。
意大利出世嘅人口有176,536同埋89%；1980年之前嚟到澳洲嘅意大利裔澳洲人出世嘅人口由1970年嘅63%大幅增加到1980年嘅89%。
佢哋喺澳洲有162,107人（81.4%），喺屋企佢哋多數講意大利話。
意大利足球代表隊

意大利足球代表隊係屬於意大利嘅足球代表隊，由意大利足球協會管理。
意大利好早就贏過世界盃冠軍，當時係1934年，之後嗰屆重成功衛冕。計埋2006年FIFA世界盃足球賽，意大利隊總共赢咗四屆FIFA世界盃。
由於意大利傳統上嘅波衫係藍衫白褲藍襪，因此佢有個花名叫做 Azzurri（藍色，意大利話），中文就解做「藍衫軍團」、「藍戰士」。
意大利雜菜湯

意大利雜菜湯（minestrone或者minestrone soup）係意大利嘅雜菜湯，湯較濃。雜菜可以撈唔同嘅菜，可以係荳、洋葱、西芹、紅蘿蔔、番茄、薯仔等等。有時湯重會加粉或飯。
意大利雜菜湯無特定材料，通常邊幾隻菜當造，就用邊隻。可以齋，亦可以加啲肉，或者肉湯底。
整意大利菜好多時都用到意大利雜菜湯，同意大利粉都一樣咁常見
。
意大利雲吞

意大利雲吞（意大利文：Tortellini）係種意式麪，外形似雲吞或者餃，由用雞蛋同麵粉整嘅皮包住肉碎、芝士嘅餡，再用湯煮熟。
意大利餃

意大利餃（Ravioli）係意大利式嘅餃，用類似意式麪嘅麪皮包餡煮熟，通常比起意大利雲吞細隻。
意大利軟芝士

意大利軟芝士（意大利文：Mascarpone），又叫馬斯卡彭芝士，係隻意大利嘅芝士，起源倫巴第，用忌廉發酵整成，通常整甜品用。
意大利飯

意大利飯（意大利文：Risotto），又叫做意大利燴飯，係意大利菜嘅一種飯，將米同上湯去燴到好似忌廉咁嘅口感，通常都會落埋牛油、酒同洋蔥。
心電圖

心電圖（英文：electrocardiogram, ECG，德文：Elektrokardiogramm, EKG）係測量心臟電生理活動嘅圖表，透過心電圖儀器連接人身嘅胸前同四肢嘅皮膚去量度，可以睇得出心臟跳動嘅節奏規律係咪正常。
心電圖可以細分為「靜態心電圖」同「動態心電圖」：靜態係瞓住度，動態係走住度。
心靈感應

心靈感應（telepathy）係一種想像中嘅超能力，指個用者可以齋靠諗嚟向第個個體傳達自己諗緊嘅嘢。
廣州回民飯店

廣州回民飯店（粵拼：gwong2 zau1 wui4 man4 fan6 dim3），之前嗌過廣州市五羊回民飯店（gwong2 zau1 si5 ng5 joeng4 wui4 man4 fan6 dim3）；佢係中國廣東省廣州市嘅其中一間清真飯店。喺越秀區中山六路嘅人民中路口嗰度。佢係家吓成個廣州市入面，最早嘅一間以伊斯蘭教徒為主嘅飯店。

史
其實呢間嘢之前係一間清眞嘅食堂。不過喺1956年5月11號，嗰時為咗照顧廣州市同埋全國各地嘅穆斯林佬，重有回族等少數民族落咗嚟廣州嗰度開工。之前以清眞食堂為主嘅飯店，就喺嗰日開張。嗰時廣州市嘅市長——孫樂宜、越秀區副區長——馬景廉，就負責開始搞剪綵儀式。而營業方面，主要喺清眞食品範圍入面搞。到咗1959年8月就唔好彩，間回民飯店棟樓俾政府話咗係「三級危樓」先至搬咗佢中山五路嘅占無閣茶樓嗰度，之後一齊合併重改咗名嗌「回民飯店」嘅同時，接收咗中山五路嘅薩唐記分舖。喺1964年4月11號又搬到北京路嘅聚寶海鮮酒家嗰邊繼續搞，重收返回民冰室添。一直到1975年10月12號先至搬返嚟中山六路325號嗰度一直開舖到而家。不過喺1993年4月嗰陣，香港方面出咗700萬蚊港紙嚟幫間飯店搞全面裝修，而裝修工程去到1994年1月28號先至重新開業，嗰時重改咗名嗌「廣州市五羊回民飯店」。結果呢間酒樓就變咗成個廣州市入面，第一間穗港合資經營嘅清眞飯店。不過花無百日紅，就喺2000年5月31號，由於穗港雙方停止合作業務，搞到飯店執咗笠。而2000年7月2號，之前做過廣州市副市長嘅人——王守初，佢頂住壓力，要求回民飯店喺2000年10月1號之前重新裝修改造，重恢復返營業。後嚟到咗嗰年9月26號先至恢復復業。

特色
呢間嘢同其它清眞嘅食肆唔一樣，佢整嘅係粵式清眞菜。而飯市就分成主食同菜兩大類，簡直同廣州市入面嘅其它飯店唔一樣。呢間嘢重係成個廣州市入面，最早嘅清眞飯店。
廣州四大酒家

廣州四大酒家其實就係廣州老人街坊嘅口頭入面，成日講又奢侈又靚到出嗮名嘅酒家。佢分別就係以下呢幾間：

俗語
喺舊時廣州嘅街頭成日都有句噉嘅俗語：「未有民國，先有四大酒家。」
廣州和約

《廣州和約》係鴉片戰爭入面嘅一項休戰協定。

內容
奕山等所率外省軍隊退出廣州城60里以外；
7日內交出600萬大洋畀英方用；
畀晒款項後，英軍撤回虎門以外，並交還橫檔同江中所有其他各堡壘；
賠償英國商館同西班牙帆船「米巴音奴」號嘅損失。
廣州古玩城

廣州古玩城（粵拼：gwong2 zau1 gu2 wun6*2 sing4）係中國廣東省廣州市嘅一間以古玩做民間藝術嘅展覽中心，喺2011年3月開業，位置喺荔灣區泮塘嘅荔枝灣文塔附近。佢係2010年嘅荔枝灣揭蓋復涌嘅配套工程之一。中國民間文藝家協會曾經喺2013年，喺呢度搞過中國內地第一間民間文化藝術博物館。而家佢係廣州到珠三角地區嘅古玩同當代藝術品行業嘅標桿，同時係弘揚民族傳統文化同傳承中國民間藝術嘅先行者。
廣州周大福金融中心

其實廣州周大福金融中心比廣州國際金融中心會高咗成92.49m，係因為開發商喺度鬥攞地盤而搞出嚟。喺2008年7月份，嗰時嘅廣州市國土房管局、廣州市規劃局、廣州市建委同埋廣州市外經貿局聯合召開東塔招標答疑會，而入面嘅規劃局啲人就話東塔冇高過440米就得。不過喺嗰次參加咗會議嘅設計方就話，原則可以兩個塔都唔一樣，甚至連高度同設計細節都唔例外。結果廣州市政府就畀返東塔嘅開發商留返啲設計空間響度。而東塔起到幾高由設計師話事。結果究竟東塔起幾高，都重未知（因為官方嘅規劃文本入面，一直未寫出嚟）。
到咗2012年5月，廣州市規劃局官網就批准咗東塔嘅規劃方案，而份文件就話東塔要起成地上111層樓、地下5層樓嘅嘢，而冇講到究竟起幾高。而「530米」呢個數係最先出喺開發商（香港周大福集團）嘅宣傳資料入面。
廣州商學院

2014年5月16號，學校通過轉型兼改名做廣州商學院，同年5月29號掛埋牌。2016年1月11號，《2016年中國大學評價研究報告》正式發佈，佢喺年度中國民辦大學150強排行榜入面排廣東區民辦第1位，全國排第42，而中國財經類民辦大學排行榜排民辦大學第1；同年3月8號，中國建設銀行廣東分行第一間民辦高校校園e銀行喺呢間學校搞揭牌。

合作企業
間嘢從2007年4月中旬開始，先後同廣州光亞展覽、德安、千福田稅務師、中瑞誠會計師夾埋三間事务所、東莞金振電子簽咗協議成為實習基地。
廣州友誼商店

（英文：KWANGCHOW FRIENDSHIP GROUP，深交所：000987），主流多叫廣州友誼商店，係廣東廣州嘅一間政府持有嘅高級百貨商店集團，亦係廣東省流通龍頭企業同埋中國服務業、百貨業、連鎖業百強之一，1959年成立，總部喺越秀區環市東路369號。主要業務方面，1978年之前做嘅係進口產品，從1978年開始逐漸轉成零售、批發業務同物業嘅用途。佢屬下有4間門店。
間企業之前係廣州地區開辦嘅友誼商店。喺成立後一直到1978年間，試過唔畀中國大陸啲人入去買嘢。
日本海獅

日本海獅（Zalophus japonicus）係一種喺1950年絕種嘅海洋哺乳動物。
直到2003年之前，科學家都重認為佢係加州海獅嘅亞種。但開始有分類學家將佢分成獨立一種，主要係根據行為模式同分佈地嚟分。

特徵
海獅公有深灰色嘅皮毛，身長可達2.5米，重約560公斤，重大隻過加州海獅公。乸嘅毛色就淺好多，身長都係得1.6米左右。

分布
佢哋分布喺日本，韓國嘅海岸或者沙灘，多岩石嘅地方等。

絕種原因
1900年代，因為拖網漁船所導致過度捕魚係令日本海獅絕種嘅主要原因之一，亦有人相信第二次世界大戰亦係導致海獅加速消失嘅主因。
日本漫畫

日本漫畫（日文：漫画(Manga)），或者叫日式漫畫，係日本發展出嘅漫畫風格，19世紀後期開始出現，讀者對象包括所有年齡層，題材亦都非常廣泛，影響力可以去到日本之外世界各地。
日本法西斯主義

日本法西斯主義喺指大日本帝國軍事獨裁主義嘅意識形態同政治體制。

概要
主要由帝國主義同埋軍國主義所構成，奠基於甲午戰爭同日俄戰爭嘅勝利，奪佔鄰國大批嘅物資資源整軍建武發展軍事、掃除文盲普及教育同加速國家資本工業化（唔係「農業中國法西斯主義」）。

起因
戰前陸軍省同海軍省聯合黑龍會之激烈奪權鬥爭，終於爆發1936年《二二六》東京軍事政變；海軍省同黑龍會政軍界聞人幾人遇害，陸軍省自此徹底掌握軍部同內閣政權。
日本海

，係西太平洋海域，喺日本西面、庫頁島西南、朝鮮半島東北、外滿洲東南，面積97.8萬平方公里。
日本清酒

清酒（Saké），當地叫日本酒（Nihonshu），係日本傳統酒，用米、米麴同水發酵釀製，酒精濃度約莫15%。
日本片

日本片（jat6 bun2 pin2，日文：日本映画），喺日本又嗌「邦画」，係世界上歷史悠久而且規模最大嘅電影工業之一，已經有超過一百年嘅歷史。至2010年為止，日本出產嘅電影數目喺全世界排第四。 喺2011年，日本一共拍咗411套電影，總票房收入有23.38億美金。
日本狼

日本狼（學名：Canis lupus hodophilax）係犬科犬屬嘅其中一個亞種。
日本環球影城

日本環球影城（粵拼：jat6 bun2 waan4 kau4 jing2 sing4）係喺日本大阪嘅環球影城主題樂園。
拉恩

拉恩（英文：Servette FC）係北愛爾蘭安特林郡一間職業足球球會，依家踢緊北愛爾蘭超級足球聯賽。
拉提瑪道站

拉提瑪道站（英文：Latimer Road tube station）係英國倫敦地下鐵環綫同漢默史密斯及城市綫嘅車站，屬第2收費區，喺大倫敦肯辛頓-車路士區。
拉撒路復活

拉撒路復活係《聖經》記載耶穌嘅神蹟之一，記載喺《約翰福音》11章1-44節。

聖經譯文
「
有一個患病嘅人名叫拉撒路，住喺伯大尼，就係馬利亞同佢家姐馬大嘅村莊。呢個馬利亞就係嗰個用香膏抹主，又用頭髮擦佢腳嘅；患病嘅拉撒路係佢嘅細佬。兩個姊妹就打發人去見耶穌，話：「主啊，你所愛嘅人病咗。」耶穌聽見就話：「呢個病未至於死，而係為咗榮耀上帝，為要令到上帝嘅仔藉此得榮耀。」耶穌一向愛馬大同佢妹妹，同埋拉撒路。佢聽見拉撒路病咗，仍然喺原地住咗兩日，然後對門徒話：「我哋要再去猶太。」門徒對佢話：「拉比，近嚟猶太人要拎石頭掟你，你重想去嗰度呢？」耶穌話：「日頭唔係有十二個鐘咩？人若喺日間行路，就唔會跌倒，因為佢睇見世上嘅光。人若喺黑夜行走，就會跌倒，因為嗰度冇光。」耶穌講完，就話：「我哋嘅朋友拉撒路瞓咗，我去叫醒佢。」門徒就話：「主啊，若果佢喺瞓咗，就會好返。」耶穌意思就係話拉撒路已經死咗，但係佢哋以為佢係指平常嘅瞓覺。於是耶穌就坦白噉告訴佢哋：「拉撒路死咗。為咗你哋嘅緣故，我唔喺嗰度反而重好，為要令到你哋信。而家我哋去睇佢。」於是嗰個稱為低土馬嘅多馬對其他門徒話：「我哋都去同佢一齊死啦！」

耶穌到咗伯大尼，知道拉撒路已經喺四日前埋葬。伯大尼離耶路撒冷唔夠三公里。有好多猶太人嚟探馬大同馬利亞，要為佢哋細佬嘅緣故安慰佢哋。馬大聽見耶穌嚟咗，就出去迎接佢；馬利亞仍然坐喺屋度。馬大對耶穌話：「主啊，你若果早啲喺呢度，我細佬就唔會死。我都知道，就算而家，你無論向上帝求啲乜，上帝都會賜畀你。」耶穌對佢話：「你細佬會復活嘅。」馬大對佢話：「我知道喺末日復活嘅時候，佢會復活。」耶穌對佢話：「復活在我，生命亦在我。信我嘅人雖然死咗，亦必復活。凡活著信我嘅人必定永遠唔死。你信唔信呢啲呢？」馬大對佢話：「主啊，我信。我信你係基督，係上帝嘅仔，就係要臨到世界嘅。」
馬大講完呢啲嘢就返去，叫佢妹妹馬利亞，私底下講：「老師嚟咗，佢叫你。」馬利亞一聽見，就即刻起身，去見耶穌。那時，嗰陣耶穌重未入到村，重喺馬大迎接佢嘅地方。嗰啲喺屋裏面安慰馬利亞嘅猶太人，見佢急忙起身出去，就跟住佢，以為佢要去墳墓嗰度喊。馬利亞到咗耶穌嗰度，一見佢，就趴喺佢腳前，對佢話：「主呀，你若果早啲喺度，我細佬就唔會死喇。」耶穌睇見佢喊，又睇見同佢一齊嚟嘅猶太人都喊，心裏都悲傷，又好難過，就話：「你哋將佢安放喺邊度？」佢哋對佢話：「主啊，請你嚟睇。」耶穌就流眼淚。猶太人就話：「你睇，佢幾咁愛佢！」其中有人話：「佢既然開咗盲人嘅眼，唔通佢唔能夠叫拉撒路復活咩？」
耶穌心裏非常悲傷，嚟到墳墓前。墳墓係一個竉，有一塊大石擋住。耶穌話：「將大石搬開！」死者嘅家姐馬大對佢話：「主啊，佢而家應該已經發臭喇，因為佢已經死咗四日。」耶穌對佢話：「我唔係對你講過，你若信就必定睇見上帝嘅榮耀咩？」於是佢哋將大石搬開。耶穌舉目望天，話：「父啊，我感謝你，因為你已經聽我。我知道你時常聽我，但係我講呢啲嘢係為咗周圍企喺度嘅人，要令到佢哋相信係你差派我嚟嘅。」講完，就大聲叫：「拉撒路，出嚟！」嗰個死人就出嚟，手腳都包住布，面上亦包住頭巾。耶穌對佢哋話：「解開佢，俾佢行！」

概覽
耶穌同拉撒路一家有密切關係：拉撒路家姐馬利亞曾經用香膏抹耶穌，用頭髮擦耶穌嘅腳而得耶穌嘅稱讚；馬大亦經常款待耶穌。拉撒路病咗，佢哋打發人去通知耶穌，但係耶穌嘅反應卻係出人意料之外，佢冇立即趕去，反而話佢嘅病乃係為咗上帝嘅榮耀同叫上帝嘅仔因此得榮耀。耶穌仍然喺嗰度住咗兩日，然後同門徒起程再去猶太。又話日頭有十二個鐘，人應該喺日間行路，雖然明知猶太地有人要用石頭掟佢，佢都照去，去將瞓咗嘅拉撒路叫醒，門徒唔明白，其中多馬就話要同耶穌同去同佢（已死嘅拉撒路）同死。
耶穌重未進入伯大尼條村，馬大出嚟迎接佢，嗰陣時拉撒路喺墳墓裏面已經四日，佢哋嘅朋友嚟探望同安慰佢哋，馬利亞就喺屋企裏面接受安慰。馬大對耶穌有信心，係佢相信末日復活嘅時候，拉撒路亦必定會復活。
馬大同耶穌交談之後趕住返屋企話畀馬利亞知，馬利亞同安慰佢嘅人去到耶穌嗰度，馬利亞亦好似馬大噉埋怨耶穌唔早啲嚟，唔係嘅話拉撒路就唔會死。耶穌嘅情緒表露咗，佢曾經對報信嘅人話拉撒路未至於死，佢哋冇領會到耶穌對佢話：「你兄弟必然復活」係指死咗嘅拉撒路立即復活。耶穌對馬大話：「復活在我，生命亦在我。」馬大嘅信心固然唔夠，而喜愛聆聽同默想耶穌話語嘅馬利亞亦抱怨耶穌唔早啲嚟醫治拉撒路。其他猶太人亦喺度咸，表明佢哋唔相信耶穌能夠立即叫死人復活。耶穌憂愁眾人信心嘅軟弱，所以藉住叫死人復活嚟堅強眾人嘅信心。耶穌流眼淚，唔係因為拉撒路已經死咗（因為耶穌知道死亡唔能夠拘禁佢），佢喊係因為人嘅信心唔夠。
耶穌嚟到墳墓前，叫人將大石搬開，但係馬大仍然話拉撒路已經死咗四日，屍體開始發臭。耶穌喺行神蹟前再次用話語激勵佢話：「你（馬大）若信，就必睇見上帝嘅榮耀。」耶穌先作一個感恩禱告，係為咗幫助周圍嘅人明白佢係上帝所差嚟嘅嗰一位彌賽亞，並將榮耀歸畀上帝，然後大聲呼叫拉撒路出嚟。石頭好大，要幾個人先至搬得開。拉撒路果然復活咗；解裹屍布嘅人一邊解一邊心裏面可能好驚，呢個死咗四日嘅人會腐爛到點嘅樣！但係當佢哋睇清楚耶穌所做嘅事，就只有信佢係上帝所差嚟嘅。耶穌行呢個神蹟，唔單止令到拉撒路一家人喺喜樂中團聚，更係要佢哋學習睇見上帝嘅榮耀。
拉捷特與克拉克系列

拉捷特與克拉克系列（Ratchet & Clank）係一隻平台遊戲系列。
搵唔同

一個搵唔同遊戲嘅圖片。兩幅圖片之間有15個唔同嘅地方
相片版嘅搵唔同
搵唔同（書面語：找不同）係一種智力遊戲，玩家需要喺兩幅相似嘅圖片之中搵出多個唔同嘅地方，最初嘅搵唔同遊戲出現喺紙質圖片上（例如：報紙或兒童書），後嚟亦發展出多個電子遊戲版本。